מפעילי ל''א (לוחמה אלקטרונית) נמצאים במרכז העשייה המבצעית של חיל האוויר, שכן הם לוקחים חלק פעיל בעבודה השגרתית בחיל, ומשתתפים בתכנון ובניהול אימוני שטח, הדרכות, טיסות ועוד. כמו כן, כחלק מתפקידם הם משתמשים באמצעים טכנולוגיים שונים על מנת לחבל באמצעי הלחימה של האויב. על מנת להתמיין לתפקיד ישנו צורך בפרופיל רפואי 72 לפחות, ציון דפ''ר 50 ומעלה, ציון 2 לפחות בהפעלה טכנית וציון 3 לפחות בעיבוד מידע. חשוב לשים לב שבנות אשר מעוניינות בתפקיד יתבקשו לחתום על הארכת שירות החובה לפרק זמן שזהה לשירות החובה של בנים, וגם לשירות מילואים לאחר השחרור. לאחר מעבר של טירונות רובאי 03 והכשרה של כ-8 חודשים, ישובצו החיילים באחד מבסיסי חיל האוויר ברחבי הארץ.